หนูรู้สึกไม่หิวข้าว ไม่อยากกินอะไรเลย แต่ท้องร้อง พอพยามกินเข้าไปรู้สึกอิ่มไว้ ปกติจะกินเยอะ พอคนอื่นทำอะไรไม่พอใจนิดหน่อยจะหงุดหงิดง่ายมาก
สวัสดีค่ะ อาการไม่ค่อยหิว ไม่อยากกินอะไรนั้นอาจเกิดมาจากการมีกระเพาะอาหารอักเสบ /แผลในกระเพาะอาหารหรือลำไส้เล็ก ทำให้มีอาการคลื่นไส้ เบื่ออาหาร ได้ หรือเกิดจากการมีกรดไหลย้อน อาจทำให้อาเจียน แสบร้อนกลางอก จุกแน่นอกเนื้องอกในกระเพาะอาหาร/หลอดอาหาร อาจทำให้จุกแน่นท้อง หรือกลางอก รับประทานได้น้อยมาเรื้อรัง น้ำหนักลดเร็ว หรือเป็นโรคของความผิดปกติของสมดุลเกลือแร่เช่นมีเกลือแร่บางตัวในเลือดสูงหรือต่ำกว่าปกติ ทำให้มีอาการคลื่นไส้ อ่อนเพลีย ไม่ค่อยอยากอาหาร เป็นต้นเบื้องต้นแนะนำการรับประทานอาหารอ่อนๆย่อยง่าย ให้ตรงเวลา 3 มื้อ ดื่มน้ำมากๆ ถ้ากินได้น้อย อาจผสมเกลือแร่จิบเพื่อป้องกันการขาดเกลือแร่ในเลือด ถ้าคลื่นไส้ กินยาแก้คลื่นไส้ก่อนอาหารได้หากยังคงกินได้น้อย และรู้สึกอ่อนเพลีย คลื่นไส้ มีอาเจียน หรือถ่ายดำถ่ายเป็นเลือดร่วมด้วย ปวดจุกแน่นท้อง ควรไปพบแพทย์เพื่อตรวจเพิ่มเติม